laion/Wikipedia-Exotic huggingface dataset:
Kluczkowice

Kluczkowice on küla Poolas Lublini vojevoodkonnas Opole Lubelskie maakonnas Opole Lubelskie vallas. Kluczkowice asub maakonnakeskusest Opole Lubelskiest umbes 7,5 km lõunaedelas ja Lublinist ligi 48 km lääneedelas. Kluczkowicet on esmamainitud 1416. aastal. Kluczkowice Słownik historyczno-geograficzny ziem polskich w średniowieczu
Erfurdi käimlakatastroof

Erfurdi käimlakatastroof juhtus 1184. aastal Erfurdi Petersbergi tsitadellis, kus toonane Saksamaa kuningas, hilisem Saksa-Rooma keiser Heinrich VI pidas läbirääkimisi vaenupooltega Mainzi peapiiskopi Konrad von Wisselbachi ja Tüüringi maakrahvi Ludwig III vahel. Kohaletulnud aadlike raskuse all vajus hoone kolmanda korruse puitpõrand läbi ning inimesed kukkusid esimese korruse põranda all olnud käimla lampkasti, kus neist ligi 60 uppus väljaheidetes või suri varingu käigus saadud traumade tõttu. Tüüringi maakrahvi ja Mainzi peapiiskopi vahel pikalt vindunud vaen oli nii tuliseks muutunud, et Poola vastase sõjakäigu tõttu piirkonnas läbisõidul olnud Heinrich oli sunnitud sekkuma. Heinrich kutsus vaenupooled oma peatumiskohta, praostkonna hoonesse, istungile. Läbirääkimistele kutsuti kõik aadlikud üle Saksa-Rooma keisririigi ja paljud jõudsid 25. juulil kohale. 26. juulil, vahetult koosoleku alguses, vajus põrand nende raskuse all kokku ning inimesed kukkusid keldris asunud reoveereservuaari. Hukkus ligi 60 inimest, nende seas aadlikke, krahve ja linnapäid. Heinrich VI jäi arvatavasti ellu tänu sellele, et tema istekoht asus kivipõrandaga alkoovis. ehitusfüüsika "Curio #1: The Erfurter Latrinensturz". The Fortweekly. Aprill 2008. Originaali arhiivikoopia seisuga 3. september 2019. Magnusson, Roberta J. (1. aprill 2003). Water Technology in the Middle Ages: Cities, Monasteries, and Waterworks after the Roman Empire (inglise). JHU Press. Lk 155. ISBN 978-0-8018-7283-9. Arnold, Benjamin (29. jaanuar 2004). Princes and Territories in Medieval Germany (inglise). Cambridge University Press. Lk 77. ISBN 978-0-521-52148-2. Felton, James (18. mai 2022). "The Erfurt Latrine Disaster: When 60-100 Nobles Drowned In A Pit Of Human Excrement". IFLScience. Vaadatud 3. detsembril 2022. Rundfunk, Bayerischer (26. juuli 2011). "26. Juli 1184 : Erfurter Latrinensturz". Bayerischer Rundfunk (saksa). Originaali arhiivikoopia seisuga 3. september 2019. Vaadatud 3. septembril 2019. Schreiber, Karl-Heinz (25. detsember 2005). "chronik_zu_erfurt". genealogie-mittelalter.de. Originaali arhiivikoopia seisuga 4. oktoober 2010. Vaadatud 3. detsembril 2022.{{cite web}}: CS1 hooldus: sobimatu URL (link) "RI IV,2,4 n. 2778, Friedrich I., 1184 Juli 25–26, Erfurt : Regesta Imperii". www.regesta-imperii.de (saksa). Originaali arhiivikoopia seisuga 21. märts 2020. Vaadatud 3. septembril 2019. Schwiebert, Ernest George (1996). The Reformation (inglise). Fortress Press. Lk 100. ISBN 978-0-8006-2836-9. "Chronik von St. Peter zu Erfurt" (saksa). Originaali arhiivikoopia seisuga 4. oktoober 2010.
Timothy Weah

Timothy Tarpeh Weah (sündinud 22. veebruaril 2000 New Yorgis) on USA jalgpallur, kes mängib ründaja või äärepoolikuna Itaalia kõrgliiga klubis Juventus ja USA jalgpallikoondises. Aastatel 2013–2014 kuulus ta klubisse New York Red Bulls. Seejärel liitus ta Prantsusmaa klubi Paris Saint-Germaini noorteakadeemiaga. Klubi põhimeeskonnas debüteeris ta 3. märtsil 2018 mängus Troyes' vastu. 2018. aasta augustis lõi ta Prantsusmaa superkarikafinaalis värava Monaco vastu. Prantsusmaa kõrgliigas lõi Weah esimese värava 12. augustil 2018 hooaja avamängus Caen' vastu. Hooaja 2018/19 teises pooles oli ta laenul Šotimaa kõrgliigaklubi Celtic. 13 mänguga lõi ta Šotimaa kõrgliigas kolm väravat ja tuli klubiga Šotimaa meistriks. 2019. aasta juunis sõlmis ta viieaastase lepingu Lille'iga. Vigastuse tõttu jättis ta hooaja 2019/20 suuresti vahele. Lille'i meeskonnas lõi ta esimese värava 10. detsembril 2020 mängus Celticu vastu. Prantsusmaa kõrgliigas lõi ta esimese värava kuus päeva hiljem mängus Dijon' vastu. Hooajal 2020/21 tuli ta Lille'iga Prantsusmaa meistriks. Suvel 2023 osteti ta 12 miljoni euro eest Juventusesse. Alates 2015. aastast mängis Weah USA noortekoondistes. USA jalgpallikoondises debüteeris ta 27. märtsil 2018 sõprusmängus Paraguay vastu. Koondisekarjääri esimese värava lõi ta sama aasta 28. mail sõprusmängus Boliivia vastu. 2022. aasta maailmameistrivõistluste esimeses alagrupimängus lõi ta värava Walesi vastu. Tema isa George Weah on Libeeria president ja endine jalgpallur. Paris Saint-Germain Trophée des Champions: 2018 Celtic Scottish Premiership: 2018–19 Scottish Cup: 2018–19 Lille Ligue 1: 2020–21 Trophée des Champions: 2021 "Lille sign U.S. international winger Weah from PSG". Reuters. 30. juuni 2019. Vaadatud 12. juulil 2019. Udoh, Colin (8. juuni 2021). "Liberia has 'loads of Tim Weahs' after USMNT striker becomes cap-tied". EPSN. Vaadatud 21. novembril 2022.
Northrop Grumman B-21 Raider

Northrop Grumman B-21 Raider on Ameerika Ühendriikide strateegiline pommitaja, mida Northrop Grumman on arendamas Ameerika Ühendriikide õhuväe (USAF) jaoks. Programmi Long Range Strike Bomber (LRS-B) osana on see USAF-i jaoks ette nähtud stealth-varjestusega kontinentidevaheline strateegiline kaugpommitaja, mis on võimeline võtma pardale nii tava- kui ka termotuumarelvi. 2022. aasta lõpu seisuga peaks B-21 võetama teenistusse 2026. või 2027. aastal. See peaks täiendama ja vahetama lõpuks välja USAF-i Rockwell B-1 Lancer, Northrop Grumman B-2 Spirit ja Boeing B-52 Stratofortress pommitajad. Pommitajat tutvustati avalikkusele esmakordselt 2022. aasta detsembri alul. "Presentato il B-21: il bombardiere "ideale" in caso di conflitto con la Cina" (itaalia). Rai News. Gulick, Ed (12. juuli 2014). "AF moves forward with future bomber". U.S. Air Force. Originaali arhiivikoopia seisuga 6. veebruar 2017. Vaadatud 3. detsembril 2022. Petersen, Melody (7. veebruar 2015). "New stealth bomber contract likely to be boon for Antelope Valley". Los Angeles Times. Osborn, Kris (28. märts 2017). "The Northrop Grumman B-21 Stealth Bomber: Simply Unstoppable?". The National Interest. D'Urso, Stefano (17. jaanuar 2021). "Second B-21 Raider Under Construction As The First One Approaches Roll-Out In Early 2022". The Aviationist. Vaadatud 5. veebruaril 2021. "US Air Force requests $156.3 billion in FY19, plans to retire B-1, B-2 fleets". Defense News. 12. veebruar 2018. Vaadatud 13. veebruaril 2018. "New B-21 bomber named 'Raider': U.S. Air Force". Reuters. 19. september 2016. Vaadatud 23. aprillil 2017. The stealth B-21, the first new U.S. bomber of the 21st century, is part of an effort to replace the Air Force's aging B-52 and B-1 bombers, though it is not slated to be ready for combat use before 2025. Mizokami, Kyle. "The B-21 Bomber Is the Coolest Plane We've Never Seen". Popular Mechanics. Vaadatud 5. veebruaril 2020. "USA esitles uut B-21 pommitajat". err.ee. ERR. 3. detsember 2022, 11:13. Vaadatud 3. detsembril 2022.  Northrop Grumman B-21 Raider – pildid, videod ja helifailid Wikimedia Commonsis Mike Stone. Northrop Grumman unveils B-21 nuclear bomber for U.S. Air Force. Reuters, 3. detsember 2022
Alumbrados

Alumbrados (hispaaniakeelne termin 'varjudest väljas' ehk aluminados 'illuminaadid', valgustunud) tähistab müstilist liikumist Hispaanias: Toledos1512–1532, Llerenas 1570–1582. Nimetus pärineb vähemalt 15. sajandist. 1511. aastal uuris inkvisitsioon La Beata de Piedrahitana tuntud töölise tütart, kes väitis rääkivat jumala ja Jeesuse ema Maarjaga. 1527. aastal manitses kiriklik komisjon isegi jesuiitide ordu asutajat Ignatius Loyolat ta väidetava poolehoiu pärast alumbrados'ele. 1623. aastal oli liikumine levinud Prantsusmaale ja saavutanud mõningal määral mõju 1634. aastal, kui nendega ühines Saint-Georges de Roye küree Pierre Guérin. Ta järelkäijad guerinetid suruti maha 1635. aastal. Roosiristlasi aetakse nendega vahel segamini.
Notholepista

Notholepista on šampinjonilaadsete seltsi heinikuliste sugukonda kuuluv seente perekond. Notholepista subzonalis
Enzo Fernández

Enzo Jeremías Fernández (sündinud 17. jaanuaril 2001 San Martínis) on Argentina jalgpallur, kes mängib keskpoolkaitsjana Premier League klubis Chelsea ja Argentina jalgpallikoondises. Ta alustas klubikarjääri Argentina suurklubis River Plate, mille noorteakadeemiaga liitus 2006. aastal. Klubi põhimeeskonnas debüteeris ta 4. märtsil 2020 Copa Libertadorese alagrupimängus LDU Quito vastu. Sama aasta sees läks ta River Plate'ist laenule Argentina kõrgliigaklubisse Defensa y Justicia, kellega võitis 2021. aasta jaanuaris Copa Sudamericana ja aprillis Recopa Sudamericana. 2021. aasta keskel naasis Fernández River Plate'i. Argentina kõrgliigas lõi ta esimese värava 14. augustil 2021 mängus Vélez Sarsfieldi vastu. 2021. aastal tuli ta River Plate'iga Argentina meistriks. 2022. aasta hooajal lõi ta 20 mänguga kaheksa väravat, lisaks kaks väravat Copa Libertadorese alagrupiturniiril. 2022. aasta juulis siirdus ta Lissaboni Benficasse. Benfica meeskonnas debüteeris ta 2. augustil 2022 UEFA Meistrite Liiga eelringi kohtumises Midtjyllandi vastu. Kolm päeva hiljem lõi ta värava Portugali kõrgliiga hooaja avamängus Arouca vastu. Argentina jalgpallikoondises debüteeris Fernández 24. septembril 2022 sõprusmängus Hondurase vastu. Koondisekarjääri esimese värava lõi ta 2022. aasta maailmameistrivõistluste teises alagrupimängus Mehhiko vastu. 2023. aasta jaanuaris siirdus Fernández Londoni Chelseasse. Üleminekusummaks kujunes 121 miljonit eurot, millest sai ühtlasi Premier League'i ajaloo suurim tehing. Defensa y Justicia Copa Sudamericana: 2020 Recopa Sudamericana: 2021 River Plate Argentina Primera División: 2021 Argentina 2022. aasta jalgpalli maailmameistrivõistlused https://int.soccerway.com/players/enzo-jeremias-fernandez/547472/ (vaadatud 3.12.2022) "OFICIAL: Benfica tem princípio de acordo por Enzo Fernández". MaisFutebol. 23. juuni 2022. Vaadatud 30. juunil 2022. "Agora é oficial e com moldes diferentes do esperado: Benfica com "princípio de acordo" para contratar Enzo Fernández". Observador. 23. juuni 2022. Vaadatud 30. juunil 2022. https://weaintgotnohistory.sbnation.com/chelsea-fc-transfer-rumours-news/2023/2/1/23580822/benfica-confirm-enzo-fernandez-agreement-with-chelsea-for-premier-league-record-fee
Tartu Ülikooli Tänutäht

Tartu Ülikooli Tänutäht on teenetemärk, mille Tartu Ülikooli rektor annab isikule, kes on osutanud ülikoolile suuri teeneid. Tartu Ülikooli Tänutäht asutati 2019. aastal. Tartu Ülikooli Tänutäht on hõbedast, kaheksa sihvaka haruga täht. Ripats on kaetud tumesinise läbikumava kuumemailiga, et anda edasi tähele omast kiirgust ja eeterlikkust. Tähekujundi keskel on ülikooli peahoone portikuse hõbedane stiliseeritud kujutis. Tartu Ülikooli Tänutähel on tumesinisest muareesiidist lint kuue hõbedase, servade suunas koonduva triibuga. Lindi allosas on hõbedast kolmnurk, mis läheb keskosa poole astmeliselt madalamaks. Kolmnurga kohal on ülikooli ladinakeelne nimi ja keskel Tartu Ülikooli asutamise aasta 1632. Tartu Ülikooli Tänutähe, nagu ka teised Tartu Ülikooli teenetemärgid, on kujundanud Julia Maria Künnap. Peeter Einola, Veljo Ipits, Mart Koldits, Tõnis Leht, Jan Palmowski, Andres Tenusaar, Pärt Uusberg, Ardo Ran Varres Mikael Eriksson, Väino Kaldoja, Hanna Kanep, Kitaoka Hajime, Ülo Kivine, Madis Ligi, Sten Luiga, Mart Mägi, Indrek Reimand, Mare Ruusalepp, Jaan Tallinn, Tiina Teder Janika Hango, Taavet Hinrikus, Vahur Kraft, Neinar Seli, Anna Sumyk, Sten Tamkivi, Tiiu Vitsut Eerik Kergandberg, Ando Kiviberg, Kristin Kraav, Ott Lumi, Meelis Milder Tartu Ülikooli teenetemärgid Tartu Ülikooli suur medal Tartu Ülikooli medal Tartu Ülikooli aumärk Teenetemärk "100 semestrit Tartu Ülikoolis" Johan Skytte medal "Tartu Ülikooli tunnustamise kord". Tartu Ülikool. Vaadatud 3.12.2022. Liin, A (2020). Tartu Ülikooli teenetemärgid. University of Tartu Honorary Decorations (PDF). Tartu: Tartu Ülikool. Lk 13. ISBN 978-9985-4-1236-7. "Tartu Ülikooli Tänutähe kavalerid". Tartu Ülikool. Vaadatud 3.12.2022. Teentemärgist ülikooli kodulehel Tartu Ülikooli teenetemärkide kandmise hea tava
Utrechti psalter

Utrechti psalter on 9. sajandist pärinev käsikirjaline illumineeritud psalter, mida peetakse üheks karolingide kunsti tähtteoseks. Asub Utrechti Ülikooli raamatukogus kohaviida MS Bibl. Rhenotraiectinae I Nr 32 all. Käsikiri kuulub alates 2015. aasta oktoobrist UNESCO maailma mälu registrisse Käsikiri koosneb 222 pärgamentlehest mõõdus 33,0 × 25,6 cm ja sisaldab 150 psalmi ladinakeelseid tekste, lisaks mõned tunnipalvustel kasutatud ülistuslaulud ja canticum '​id, Te Deum ja Athanasiuse usutunnistus. Käsikiri on illustreeritud 166 narratiivse sulejoonistustega. Psalter loodi arvatavasti 830. aasta paiku Põhja-Prantsusmaal Reimsi lähedal Hautvillersi benediktlaste kloostris Reimsi peapiiskopi Ebbo tellimusel ja seda loetakse tänapäeval raamatumaali Reimsi koolkonna üheks varasemaks teoseks. 16. ja 17. sajandil kuulus raamat mitmele Inglismaa aadlikule, ühega neist sattus see 1642. aastal mandrile. Hiljem kuulus käsikiri Utrechti patriitsile Willem de Ridderile ja too kinkis selle 1716. aastal Utrechti ülikooli raamatukogule. Käsikiri on mitmel korral välja antud faksiimilena (esimene 1875. aastal, teine kord 1984. aastal Grazis). Utrechti psaltri joonistused on uuenduslik lähenemine psalmide illustreerimisele. Varasemad psaltrid võisid olla kaunistatud stseenidega kuningas Taaveti elust, tavaliselt mõnel leheküljel või initsiaalide sisse kujundatuna. Kuid Utrechti psaltri sulejoonistused illustreerivad psalmiteksti iga fraasi. Arvatakse, et 166 illustratsiooni kallal on töötanud kuus kunstnikku. Ometi on nende stiil võrdlemisi sarnases võtmes, kirjeldatav dünaamilise, närviise ja ekspressiivsena, isegi võrreldavana Hieronymus Boschi loominguga. See illustratsioonistiil avaldas märkimisväärset mõju anglosaksi kunstile. 11. sajandil asus Utrechti psalter Canterburys (käsikiri oli Inglismaal umbes 1000–1640), kus sellest tehti Harley psaltrina tuntud koopia. Elav ja ekspressiivne joonistusstiil, "Utrechti stiil", mõjutas mitut 11. sajandi Inglismaal loodud käsikirja nagu Tiberiuse psalter, Arenbergi evangeliaar ja Eadui psalter. The Utrecht Psalter. - Special Collections Utrecht Psalter. - Ziereis Facsimiles Utrecht psalter. - facsimilefinder.com "Utrecht Psalter. - British Library". Originaali arhiivikoopia seisuga 3. detsember 2022. Vaadatud 3. detsembril 2022. The annotataed Utrecht psalter. - Universiteit Utrecht (digitaliseeritud käsikiri) The Utrecht Psalter. - Special Collections Video: The Utrecht Psalter and its influence. K. Doyle, B. Harris. - SmartHistory
Riley McGree

Riley Patrick McGree (sündinud 2. novembril 1998 Gawleris) on Austraalia jalgpallur, kes mängib ründva poolkaitsjana Inglismaa esiliigaklubis Middlesbrough ja Austraalia jalgpallikoondises. 2014. aastal liitus ta klubiga Adelaide United, mille meeskonnas debüteeris ta Austraalia kõrgliigas 2016. aasta märtsis. Austraalia kõrgliigas lõi ta esimese värava 29. jaanuaril 2017 mängus Wellington Phoenixi vastu. 2017. aasta juulis sõlmis McGree lepingu Belgia klubiga Club Brugge, kuid ei mänginud selle põhimeeskonnas üheski ametlikuks mängus. 2017. aasta detsembris naasis McGree Austraalia kõrgliigasse, kui liitus laenulepingu alusel Newcastle Jetsiga. 12 mänguga lõi ta Newcastle Jetsi meeskonnas viis väravat, sh 27. aprillil skorpionlöögist Melbourne City vastu – see värava esitati FIFA Puskási auhinnale. Hooajal 2018/19 oli ta laenul Melbourne Citys ning lõo 27 mänguga seitse väravat. Hooajal 2019–2020 mängis McGree taas Adelaide Unitedis ning lõi 23 mänguga kümme väravat. 2019. aasta oktoobris võitis ta Adelaide Unitediga Austraalia karikavõistlused, kui karikafinaalis alistati McGree eelmine koduklubi Melbourne City tulemusega 4:0 (McGree lõi neljanda värava). 2020. aasta oktoobris läksid tema mängijaõigused Major League Socceri (MLS) klubile Charlotte FC. Selles klubis ei mänginud ta aga kordagi ning oli aastatel 2020–2022 laenul Inglismaa esiliigaklubis Birmingham City. 2022. aasta jaanuaris sõlmis McGree lepingu Middlesbrough'ga. Austraalia jalgpallikoondises tegi McGree debüüdi 3. juunil 2021 MM-i valikmängus Kuveidi vastu. Koondisekarjääri esimese värava lõi ta 27. jaanuaril 2022 MM-i valikmängus Vietnami vastu. "World Reaction: Riley McGree's scorpion goal puts A-League on the map!". Fox Sports (Australia). 28. aprill 2018. "Reds agree McGree transfer with MLS outfit". Adelaide United. 5. oktoober 2020. Vaadatud 5. oktoobril 2020. Jones, Matty (14. jaanuar 2022). "Riley McGree has completed Boro switch from Charlotte FC". The Northern Echo. Darlington. Vaadatud 15. jaanuaril 2022. https://www.national-football-teams.com/player/82703/Riley_Mcgree.html (vaadatud 3.12.2022)
Hermanowa

Hermanowa on küla Poolas Podkarpacie vojevoodkonnas Rzeszówi maakonnas Tyczyni vallas. Hermanowa asub Tyczyni kesklinnast vähem kui 3 km lõunaedelas ja Rzeszówist ligikaudu 10 km lõunas. Hermanowat on 1450. aastal kirjalikes ürikutes mainitud Tyczyni eeslinnana. Eraldi külaks sai Hermanowa 1478. aastal. Hermanowa Gmina Tyczyn
Krakau

Krakau on vald (Gemeinde) Austrias Steiermargi liidumaal Murau ringkonnas. See loodi 1. jaanuaril 2015, kui ühendati endised Krakaudorfi, Krakauhintermühleni ja Krakauschatteni vald. Krakau asub kõrgplatool Schladmingi Tauerni lõunaosas. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Vello Väärtnõu

Vello Väärtnõu (sündinud 17. juulil 1951 Kuressaares) on eesti budist ja kunstnik. Nõukogude Liidust põgenemiskatse eest pandi Väärtnõu koos Tarmo Urbiga vangi, kust vabanes 1982. aastal. Samal aastal asutas ta Eestimaa Budistliku Vennaskonna ehk Taola. 21. jaanuaril 1988 allkirjastas Vello Väärtnõu "Ettepaneku Eesti Rahvusliku Sõltumatuse Partei loomiseks" ja partei programmi. 30. jaanuaril 1988 avalikustati need dokumendid tema ettevõtmisel Moskvas välisajakirjanikele. Sama aasta veebruaris saadeti Vello Väärtnõu Nõukogude Liidust välja ja ta asus elama Rootsi. Ta viibis mitu aastat Himaalajas, külastas koos Lääne teadlastega kloostreid ja õpetlasi ning rajas stuupasid.[viide?] Ta õppis Tribhuvani ülikoolis ja Nepaali kloostrites.[viide?]. 2007. aastal tuli Väärtnõu taas Eestisse, hakkas korrastama Veltsa talukohta ning organiseeris Tallinna Ülikoolis konverentsi "Budism ja Põhjala". Väärtnõu on pidanud loenguid Berkeley ülikoolis ning Hiina Budistlikus Akadeemias Pekingis.[viide?] 2010. aastal alustas Vello Väärtnõu tiibeti budistliku entsüklopeedia koostamist, millest on saanud üks suuremaid budistlikke veebientsüklopeediaid, mis sisaldab enam kui 86 700 artiklit ning terminisõnastikke sanskriti, paali, tiibeti ja hiina keeles. Veltsa külla kerkib tükike Tiibetit. Pärnu Postimees, 03.07.2009 TÜ raamatukogus tutvustatakse eesti budismitraditsiooni. Tartu Postimees, 03.03.2009 name="Pärnaste">Eve Pärnaste: ERSP ei teinud kompromisse. Vooremaa, 28.08.2008 Koongas elab elektrita üheksa talu. Postimees, 13.03.2017 LK 51, Dissident Vello Väärtnõu from Estonia giving a speech in Stockholm (Feb 24, 1988), Photo: Trummer FOTIS: 13.02.1988, NSV Liidust väljasaadetud Eke-Pärt Nõmme ja Vello Väärtnõu vastuvõtmine ERA.4996.1.74.39, ERA.4996.1.74.40, ERA.4996.1.74.41 Viiendat korda Eesti Njingma rahvusvaheline konverents "Budism ja Põhjala" Tibetan Buddhist Encyclopedia
Pärilikud või geenivigadest tingitud vaimsed haigused

Siin on loetletud mõned praegu teadaolevad pärilikumaterjali kandjad ja nende poolt või nende kahjustustest põhjustatud haigused koos (lühi)kirjeldusega. Mõnel siintoodud haigusel on peale mentaalsete efektide ka füüsilised sümptomid.[viide?] Turneri sündroom – esineb siis, kui üks X-kromosoom on puudu või ainult osaliselt olemas. See põhjustab meditsiinilisi ja arenguga seotud probleeme: arenevad aeglaselt, on kirjeldatud mitut patsjenti, kes õppisid rääkima alles viieaastaselt. Lisaks kipub esinema lühike kasv ja südame probleemid. Esineb ainult naistel.[viide?] Klinefelteri sündroom – põevad mehed, kellel on üks lisa X-kromosoom. Sellel haigusel võivad esineda nii füüsilised kui ka psühholoogilised sümptomid(vaiksemad, füüsiliselt nõrgemad, madal enesehinnang, probleeme lugemise, kirjutamise ja matemaatikaga, õpivad aeglasemalt). Näevad naiselikumad välja. Võimalik, et vaimsed sümptomid on juhuslikud (ehk kehalised iseärasused kipuvad mõjutama vaimset tervist).[viide?] Retti sündroom – haigus on põhjustatud MECP2-geenis tekkinud muutusel, mis asub X-kromosoomil. Tekib imikueas (6–18-kuuselt). Sümptomiteks on ebatavalised käte korduvad iigutused või jäsemete tõmblus, omandatud oskuste unustamine, hiline areng nii kõnes kui ka iseseisvalt liikuma õppimisel.[viide?] Aspergeri sündroom – sündroomi põdejad on tavaliselt üsna head matemaatikas, ei saa väga aru näoilmetest ega inimeste käitumisest, kipuvad meelde jätma ebaolulisi fakte (näiteks bussigraafikuid, leheküljenumbreid, kuupäevi jne). On täheldatud ka probleeme peenmotoorika.[viide?] Autism – iseloomustab tahe säilitada rutiin, soov inimestega mitte tegemist teha, arenenud kognittivne võimekus, rääkimisraskused.[viide?] Skisofreenia – iseloomustab ebatavaline sotsiaalne käitumine, raskused reaalsuse mõistmisega, võivad esineda luulud, depressioon.[viide?] Põhjustab sammuti skisofreeniat. Selle geeni teatud variantide esinemisel tekib ka üldisem vaimne alaareng, mille nimetust pole mainitud või puudub. Lihtsalt on öeldud, et esines, kas vaimne alaareng või tundmatu haigus/sündroom. Sama geeni ja selle mõjusid uuritakse Tallinna Tehnikaülikooli neurolaboris.[viide?] https://academic.oup.com/scan/article/1/3/183/2362848?login=true https://www.tandfonline.com/doi/abs/10.1080/13554799908402746 https://www.mayoclinic.org/diseases-conditions/turner-syndrome/symptoms-causes/syc-20360782 https://www.nature.com/articles/nrg3687 https://www.webmd.com/men/klinefelter-syndrome https://molecularautism.biomedcentral.com/articles/10.1186/2040-2392-4-48 https://journals.lww.com/psychgenetics/Abstract/2014/08000/Genetic_analysis_of_GABRB3_at_15q12_as_a_candidate.2.aspx https://ijponline.biomedcentral.com/articles/10.1186/1824-7288-36-12 https://www.kliinikum.ee/harvikhaigused/wp-content/uploads/2021/11/retti-sundroom.pdf
Krakaudorf

Krakaudorf oli vald Austrias Steiermargi liidumaal Murau ringkonnas. 2015. aastast on see Krakau valla osa. Krakaudorf asub kõrgplatool Schladmingi Tauerni lõunaosas.
Krakauhintermühlen

Krakauhintermühlen oli vald Austrias Steiermargi liidumaal Murau ringkonnas. 2015. aastast on see Krakau valla osa. Krakauhintermühlen asub kõrgplatool Schladmingi Tauerni lõunaosas.
Krakauschatten

Krakauschatten oli vald Austrias Steiermargi liidumaal Murau ringkonnas. 2015. aastast on see Krakau valla osa. Krakauschatten asub kõrgplatool Schladmingi Tauerni lõunaosas.
Mühlen (Steiermark)

Mühlen on vald (Marktgemeinde) Austrias Steiermargi liidumaal Murau ringkonnas. Mühlen asub u. 28 km Muraust kagus. Statistik Austria: Bevölkerung zu Jahresbeginn 2002–2016 nach Gemeinden Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.